Балкански ратови били су увод у Први светски рат. Након Балканског рата и добре организације санитетских возова, Величковић добија исти задатак од Врховне команде. Био је командир санитетског воза број 2. Захваљујући санитетским возовима, који су се кретали пругама Србије у току 1914. и 1915, превезен је велики број рањеника и болесника у многе болнице у унутрашњости Србије. У тешким данима одступања, 1915. санитетским возовима евакуисан је и велики број рањеника и болесника из Србије у Грчку. Као командир санитетског воза остао је све до 1915., односно до повлачења српске војске преко Албаније. Његова ревност за време великих ратова и епидемија донела му је много похвала и одликовања.